**PÉNZESZKÖZ-ÁTADÁSI MEGÁLLAPODÁS**

A szociális és gyerekjóléti feladatok ellátására

Amely létrejött egyrészről

**Telki Község Önkormányzata** (2089 Telki, Petőfi utca 1.), Adószám: 15734862, bankszámlaszáma: 1174234815441881 képviseletében: Deltai Károly polgármester, továbbiakban: **Önkormányzat**

másrészről:

**Budakörnyéki Önkormányzati Társulás** (2092 Budakeszi, Fő utca 179.), Adószám: 15818360-2-13, bankszámlaszáma: 11784009-15818360, képviseletében dr. Csutoráné dr. Győri Ottilia elnök, továbbiakban: **Társulás**

az alábbi feltételek mellett:

**1. Előzmény:**

1.1. Az Önkormányzat a szociális igazgatásról és szociális ellátásokról szóló 1993. évi III. törvény 57. § (1) bekezdés c-e) pontok alapján végzett szociális alapellátás, valamint a gyermekek védelméről és a gyámügyi igazgatásról szóló 1997. évi XXXI. törvény 40. § (1)-(2) bekezdése alapján végzett gyermekjóléti alapellátás mint kötelező önkormányzati feladatokat a 2018. május 15. napjától a Társulás fenntartásában lévő HÍD Szociális és Gyermekjóléti Szolgálat keretében látja el.

1.2. Az 1.1. pont szerinti feladat ellátására és annak részleteire vonatkozóan Társulás és az Önkormányzat megállapodást kötöttek. Jelen megállapodás célja a szociális alapellátás és a gyermekjóléti feladatellátás pénzügyi feltételeinek rögzítése.

**2. A Megállapodás tárgya**

2.1**.** A szociális és gyermekjóléti ellátás költségtervét a szolgáltatást végző intézmény vezetőjének közreműködésével Budakeszi Polgármesteri Hivatal a költségvetés tervezési időszakában, az előzetes egyeztetési eljárás folyamatában egyeztetik a feladatellátással érintett önkormányzatokkal és polgármesteri hivatalokkal.

2.2.A szolgáltatás fedezetéül a központi költségvetésből származó normatív hozzájárulás (alapnormatíva), a társulási normatíva valamint az önkormányzat hozzájárulása szolgál.

Az Önkormányzat hozzájárulásának mértékét a Társulás költségvetése tartalmazza.

2.3. Az Önkormányzat hozzájárulásának mértéke 2018. évben:

**3.750.000.- Ft azaz Hárommillióhétszázötvenezer forint.**

2.4. A pénzügyi hozzájárulást a 2.3. pont szerinti összeget, az Önkormányzat a Budakörnyéki Önkormányzati Társulás OTP Bank Nyrt.-nél vezetett 11784009-15818360 számú költségvetési elszámolási számlájára.

2.5. A pénzügyi hozzájárulás nem teljesítése esetén a Társulás felszólítja a nem teljesítő Önkormányzatot a 15 napon belüli teljesítésre.

A felszólítás sikertelensége esetén a Társulás a második fizetési határidőt követő 8. napon jogosult inkasszó benyújtására a nem teljesítővel szemben.

2.6. Felek kijelentik, hogy az önkormányzati hozzájárulást a társulási feladatellátás változásának, illetve a feladatellátás költségeinek és az állami finanszírozás változásának függvényében módosítják.

2.7. A Társulás a hatályos költségvetési törvény, valamint a vonatkozó jogszabályok alapján az átadott normatív támogatás felhasználásáról a Magyar Államkincstár felé elszámol.

A HÍD Szociális és Gyermekjóléti Szolgálat a szakmai beszámolóját az előző évi beszámolóval egyidejűleg elkészíti és eljuttatja az Önkormányzatnak.

A Társulás a hatályos költségvetési törvény, valamint a vonatkozó jogszabályok alapján az átadott normatív támogatás, valamint az önkormányzati hozzájárulás felhasználásáról köteles a beszámoló benyújtásával egyidejűleg az Önkormányzattal elszámolni.

**3. Záró rendelkezések**

3.1. Felek a jelen megállapodást 2018. július 01. napjával kezdődően határozatlan időre kötik. A szerződő felek bármelyike jogosult jelen szerződést írásban, indoklási kötelezettség nélkül felmondani. A felmondás esetén a hatályos jogi szabályozás szerint kell az addig felhasznált normatívával, valamint az önkormányzat hozzájárulásával elszámolni. A felek a felmondási időt 90 napban határozzák meg.

3.2. Bármely szerződő fél jelen szerződést a másik fél súlyos szerződésszegése esetén azonnali hatállyal felmondhatja.

3.3. A szerződő felek súlyos szerződésszegésnek tekintik különösen, ha a Társulás az 1.2. pont szerinti megállapodásban rögzített feladatok jogszabályban meghatározott személyi és tárgyi feltételeit ismétlődő rendszerességgel, vagy egybefüggően 30 napot meghaladó időtartam alatt nem biztosítja, illetve ha az Önkormányzat a fizetési kötelezettségének ismétlődően késedelmesen tesz eleget, vagy 30 napot meghaladóan késedelembe esik.

3.4. Amennyiben bármelyik fél a másik fél súlyos szerződésszegése esetén a 3.2. pontban meghatározott felmondási jogával él, úgy kell eljárnia, hogy a szolgáltatás ellátásának folyamatossága biztosítva legyen.

3.5. Szerződő Felek egybehangzóan kijelentik, hogy jelen megállapodásból eredő vitás kérdéseiket egymás között elsődlegesen tárgyalásos úton, konszenzusos módon kívánják rendezni.

A bírói út igénybevételével kizárólag akkor élnek, ha az előzetes egyeztetés nem vezetett eredményre, a jogvita eldöntésére a Budakörnyéki Bíróság illetékességét kötik ki.

Jelen megállapodást a felek, mint akaratukkal mindenben megegyezőt, jóváhagyólag aláírják.

Budakeszi, 2018. december

|  |  |
| --- | --- |
| **Telki Község Önkormányzat**  **Deltai Károly**  polgármester | **Budakörnyéki Önkormányzati Társulás**  **dr. Csutoráné dr. Győri Ottilia**  elnök |
| Pénzügyi ellenjegyző:  Budakeszi, 2018. | Pénzügyi ellenjegyző:  Budakeszi, 2018.  Cserép Zsolt |